
ACTA APOSTOLICAE SEDIS 


COMMENTARIUM OFFICIALE 


*ACTA PIT PP. X 


LITTERAE APOSTOLICAE 
I 


BEATUS IOSEPHUS ORIOL IN SANCTORUM CAELITUM ALBUM REFERTUR 


PIUS EPISCOPUS 
SERVUS SERVORUM DEI 


Ad perpetuam rei memoriam. — Cum Dominus Iesus coram Apostolis 
suis elevatus est, quamquam iam nubes susceperat eum ab oculis eorum, 
etiam tum tamen ipsi intuebantur in caelum euntem illum (Act. I, 9, 10). 
Utinam christifideles omnes ita mentis oculos perpetuo in caelum intentos 
haberent, ut quae sursum sunt quaererent, ubi Christus est in dextera Dei 
sedens, quae sursum sunt saperent, non quae super terram (Col. III, 1, 2)! 
Id sane fideliter praestitit Iosephus Oriol eoque alacrius, quanto propius 
ad vitae suae exitum appropinquabat. Hunc igitur, ad eximium christi- 
fidelium exemplum, auspicatissimo hoc die in Domino gaudemus, in San- 
rum eius numerum adscribere. 

Luci editus est Iosephus tenui loco Barcinone, Catalauniae principe 
urbe, anno MDCL, ante diem 1x kalendas decembres, ipsoque eo die est 
baptizatus. Ioannes Oriol pater eius, textor sericarius, sesquianno post 
vita functus est: mater autem Gertrudes Bugugna, post biennium, ad 
onera domus sustentanda, iterum nupsit Dominico Pujolar sutori. Qui, 
non aliter atque a se genitum, privignum dilexit, quem docilem, benevo- 
lum, pium experiebatur. Quare eum, ut copia esset litteris dandi operam, 
sacerdotibus ecclesiae sanctae Mariae a mari commendavit, in qua ipse 
paroecia degebat. Hi, ut per aetatem pueri primum licuit, eum ut eius 
aedis clericum animo libenti exceperunt eumque litterarum, musices ac 
religionis rudimentis coeperunt instituere: puer autem illorum curis respon- 
dens alacriter disciplinam recipiebat, obsequenter obtemperabat, pie mini- 

strabat Sacrum agentibus, sacrarii curabat munditiam, altarium nitorem 
atque ornatum: si quid vero temporis supererat, aequalium societate pue- 
rilibusque iocis posthabitis, ante SS. Sacramentum flexis genibus preces 
fundens, id absumebat. 

Postea loci Iosephus in athenaeo Barcinonensi versatus est: utrum 
ipsorum sacerdotum sanctae Mariae a mari, an aliorum liberalitate ei id 
licuerit, incompertum est; nam studiorum sumptus sufficiendi nec matri 
nec vitrico copia erat. Adde quod vitricus ipso eo tempore a vita migravit, 
cum esset Iosephus duodecim vel tredecim natus annos: qui tum, relicta 
matre, domum concessit Catharinae nutricis suae, quae nupta erat Antonio 
Brughéra, in qua domo ab hominum oculis et conversatione remotus stu- 
diisque, precibus, piis commentationibus perpetuo intentus numquam e 
conclavi egrediebatur, nisi ut aedem Dei vel athenaeum peteret. Tum quid 
accidit miri: cum enim Antonius in tacitam suspicionem contra uxorem 
suam atque Iosephum veniret, hic in prunas manus coniecit; cumque ex 
flagranti igne nihil accepisset nocumenti, uno facto monstravit, et hominis 
occultas cogitationes sibi esse exploratas ac nulli admodum noxae se affi- 
nem esse. Ea in domo morbis quibusdam Iosephus tentatus est praeser- 
timque nervorum gravi quadam contractione, ob quam diu in lectulo 
decubuit, luxato femoris osse, cum tam acribus et continuis doloribus, ut 
nihil umquam quietis vel solatii esset. Humanis subsidiis frustra adhibitis, 
" tandem Iosephus, eis abiectis, Deo se totum permisit atque necopinato 
ex tanta aegrotatione evasit: ita sese ad intermissa studia referendi pote- 
stas fuit. 

In Barcinonensi athenaeo sanctus Iosephus latinis litteris, philosophiae 
ac theologiae dedit operam, antecessoribus aeque atque condiscipulis dile- 
ctus et praecipua existimatione habitus. Anno MDCLXxIv, kalendis Augu- 
sti, annos tres et viginti natus, ad doctoris theologi dignitatem promotus 
est: nec tamen studia deposuit, theologiae morali ac hebraicis litteris 
incumbens, quas disciplinas se potissimum in proximorum utilitatem spe- 
rabat fore collaturum. Iamdudum enim in ordinem sacerdotum optabat 
adscribi, facultatibus omnibus niti ad augendam Dei gloriam hominumque 
salutem procurandam. Igitur sacerdotio initiatus est, anno MDCLXXVI, ante 
diem tt kalendas iunias; tantoque fervore in aede sanctae Mariae a mari 
Sacro primum est operatus, ut angeli speciem conspicientibus praeberet. 

Tune, ut vetulae parentis sublevandi egestatem sibi potestas fieret, 
a Thoma Gasnéri munus delatum eius filios instituendi excepit in eiusque 
lautam ac sumptuosam domum, relicta Catharina nutrici, quacum tredecim, 
annos manserat, transtulit domicilium. Ibi nonnullum contigit prodigium, 
quo sancti Oriol posthac vivendi ratio immutata est. Nam, domini mensae 
eo considente, iucundioribusque quibusdam appositis epulis, bis terque ox 

illis sanctus vir sumere frustra est periclitatus; quippe occulta quaedam 
atque insuperabilis vis eius brachium retinuit. Ex hoc cum nutus divinus 
ille portendi sibi intellexisset, ut asperiorem vitam iniret, ab illo anno 
MDCLXXVU, perduri ieiunii initium fecit, ex quo, usque ad obitum, nihil 
umquam relaxavit. Mansit Iosephus in Gasneriana ea domo novem annos, 
usque ad annum MDCLXXXVI, quo, ante diem xu kalendas februarias, 
mater eius Gertrudes Bugugna e vivis erepta est. Post unum ac viginti dies, 
peregrinationem ille pedibus capessivit, ad beatorum Apostolorum sepul- 
cra; cumque consisteret in Urbe, a venerabili Innocentio XI Summo Pon- 
tifice beneficiarius electus est insignis aedis Barcinonensis sanctae Mariae 
regum dicatae vulgoque a Pinu appellatae, ante diem 1x kalendas fe- 
bruarias anni MDCLXxxvul. Eodem anno, ante diem m1 idus iunias, Barci- 
nonem reversus, suscepit beneficii onera in iisque usque ad mortem, quin- 
decim fere annos, permansit. 

Dictu incredebile est, qua religione ac sedulitate sacris suis muneribus 
Iosephus satisfaceret. Praemissa admissorum confessione, quotidie mira 
pietate atque animi applicatione Sacrum faciebat prolixaeque id preces 
praecedebant ac subsequebantur. A choralibus caeremoniis numquam abe- 
rat, nisi aegrotationis causa: princeps in chorum ibat oransque flexis 
genibus reliquorum adventum expectabat; ultimus, divinis rebus peractis, 
excedebat; religionem eius, intentam mentem suspiciebant sodales pude- 
batque a pietate viri se longe distare; commissis ab eis vel punctatoris, 
vel aegrorum curatoris muneribus eximia sedulitate, studio, caritate fun- 
ctus est. Propriam sibi parare domum numquam voluit, quamquam nec 
beneficii fructus erant impares, neque a ceterorum beneficiarorum consuetu- 
dine abhorrebat: contentus angusto conclavi fuit, domi chirurgi Padros ac, 
isto functo vita, cum vidua uxore eius mansit, usquedum est postremo 
morbo correptus: ibi, contubernalium etiam ab oculis auribusque, quantum 
dabatur potestas, remotus, assiduis precibus et corporis acerrimis afflicta- 
tionibus vacabat. 

Namque unicae ei curae erat, a contemnendis saeculi huius rebus 
abstrahere animum ad Deumque totis intendere viribus. Ergo interdiu 
orabat noctuque, domi atque in sacris aedibus; sub sensibus quae cadunt, 
non avocabant a Deo, sed ad eum et ad aeternas veritates rapiebant; nec 
cogitatione umquam sacrosancta Verbi humanitas excidebat ac labores 
suscepti, voluntarii cruciatus morsque ultro subita, in mortalium redemp- 
tionem. Hisce perpetuis commentationibus flagrabat caritate animus, desi- 
derio accendebatur adipiscendi sanctimoniam omnesque homines ad Deum 
pertrahendi. Ex ea caritate omnes animi motus atque impetus existebant, 
omnes actiones prodibant; ita erga Deum magnanimus, ut ardua quaeque 
ad gloriam eius suscipere paratus esset; ita fidelis, ut confessariis aucto- 

ribus, nullum eius mandatum, per totam vitam, culpa gravi contempserit; 
ita ceterorum hominum studiosus, ut omnibus in rebus eis commodare 
exoptaret et quidvis sedulo vitaret, in quo illi possent offendi. 

Omnes vero homines qui diligebat ac plurimo habebat in pretio, idem 
se aspernabatur et nihili faciebat. Si vituperabatur, si lacerabatur maledi- 
ctis et contumeliis; in via publica hue illuc si per ludibrium iactabatur 
et impingebatur, ut si unus hominum vilissimus, haud sane indignitate 
rei stupebat; sed praeclare secum agi arbitrabatur, pernosci se ab homi- 
nibus, qui, ex meritis, ea se inclementia, iis opprobriis acciperent. Verum, 
nec malorum iniuriis et vexationibus, neque laudibus suffragiisque bo- 
norum, deterrebatur ab incepto, cum res erat de amplificanda Dei gloria 
vel proximorum commodis procurandis: quippe vituperationes contemnen- 
das esse iudicabat, quod potius Deo, quam hominibus, est obsequendum; 
item abiiciendos plausus, Deo, cuius ipse vile instrumentum erat, non sibi 
debitos. Ita hominum posthabitis aequo animo significationibus, Dei ne- 
gotia acerrime gerebat. Verum sibi qui praeerant, in Dei ipsius eos ha- 
bebat numero voluntatique eorum sedulo obtemperabat, quidquid dur’. 
atque asperi iuberent: ita Episcopo libenter paruit vetanti confessiones 
excipere; nec aliter conscientiae moderatori, cum eum vetuit in posterum 
aegrotantes homines sanare: imo omnibus, etiam se humilioribus, dicto 
esse audientem gaudebat. 

Voluptates, divitias, corporis denique commoda odio inexpiabili ha- 
buit quippe quae a Deo, quod est unicum bonum, se removissent; in 
deliciis habuit paupertatem. In angusto conclavi sub tecto domicilium 
collocaverat, ubi, in modica et paupere supellectile, nullus ei lectus erat. 
Ad hoe conclave nemo umquam aspirabat: sibi ipse minister ac famulus 
munditias faciebat, componebat, manu sua lintea lavabat sarciebatque. Nec 
tamen cultus decentia neglectui erat, simul munditiae ac paupertati con- 
sulenti: per aestatem perque hiemem easdem vestes adhibebat. Beneficii 
fructus, quos non sibi, sed pauperibus debitos censebat, his dividebat 
vix detracto, quod ad comparandum panem esset satis; captivis, aegro- 
tantibus, ex amplo loco deiectis, mendicis, orbis, viduis, caecis, membris 
captis: hi liberorum erant in numero, his ipse caritate parens; nec erat 
homini quies aut dormiendi potestas, nisi ultimum, qui supererat, nummum 
cuipiam pauperi ante donasset. Parente vita functa cum libellarum Ca- 
talaunarum trecentarum undecim factus heres esset ante diem xv kalen- 
das augustas anni MDCXCI, quo eas die redegit, per publicas litteras at- 
tribuit, quae ad quatuor menstrua Sacra celebranda essent, in animarum 
solatium inopum defunctorum. 

Corpus capitalis hostis loco fuit: huic adversabatur et repugnabat, 
contundebat cupiditates, dolores ei inurebat acerrimos, nec ulla erat 

umquam vexandi remissio: his artibus motus incompositos cohibebat. Num- 
quam animi gratia obambulabat vel confabulabatur cum hominibus; oble- 
ctamenta, solatia quaevis sibi denegabat; quidquid temporis non esset in 
gloriam Dei ac spirituali usui impensum, id dissipatum arbitrabatur. 
Quare etiam somno adeo arctum imposuerat modum, ut duas horas singu- 
lis noctibus aegre concederet quieti, nullo tamen strato aut minus aspero 
cubito conciliatae: nam sedens dormiebat vel raro iacebat, assulis tantum 
vel storea supposita. Noctis reliquum precibus absumebat vel carnes ea 
acerbitate caedebat, ut, tametsi remotum esset cubiculum, per totas aedes 
flagellorum strepitus resonaret. Ignem, ne in perfrigida quidem hieme, 
adhibebat; nudo capite gradiebatur, quum in summo algore, tum in sole 
ardentissimo. Numquam equo, humquam curru vectus est, etiam in lon- 
ginquis ac difficilibus itineribus; pedibus per urbem et agros ibat, nudis 
identidem plantis. Cibi potusque incredibilis fuit abstinentia: perpetuo 
quippe, eoque asperrimo, ieiunio usus est. Sitim aqua explebat; semel 
in die furfureum panem comedebat; diebus festis cum pane agrestes her- 
bulas, nullo tamen condimento; solemnissimis vero Paschatis aut Natalis 
Domini diebus, harencum vel sardinam vel esurialem aliam escam; fuit 
imo integra quadragesima, qua, praeter dies dominicos, nec potum bi- 
berit, nec cibum admodum ederit. 

Haec omnia eximio erant hominibus exemplo, qui nec ullum factum 
eius conspiciebant, quod reprehenderent, nec incompositum aut indeco- 
rum gestum, nec verbum audiebant, in quo cuiusquam aures offenderen- 
tur. Namque nihil loquebatur, quod non esset sanctum aut necessarium 
vel utile, supervacaneis supersedens sermonibus temporique ac loco non 
consentaneis: quos si alii instituerent, aut tacebat aut ad fructuosa animae 
argumenta solerter traducebat. Nec modo vulgus imperitum, sed homines 
etiam doctrina praediti atque acriore ingenio, verba eius obsequenter exci- 
piebant, a quibus numquam humilitas deerat, mansuetudo, urbanitas ac 
prudentis hominis cogitata ratio.-In terram oculos demittebat, haud tamen 
putide ac morose; a tristitia ita alienus erat, ut hilaris sanctus vocitare- 
tur. Mulierum alloquia non fugiebat, at arbitris adhibitis; illaeque eius sic 
conspectu commovebantur, ut si sermonem cum angelo haberent et casti- 
tatis modestiaeque in animo sensus excitarentur. Pueri diligebant occur- 
rebantque in via, manum osculantes; consurgebant, eo transeunte, opifices 
ac tabernarii; sanctum praedicabant quum plebs christifidelium, tum spe- 
ctabili loco homines atque ipse Barcinonensis Praesul. Quod si quis ingenue 
de sanctitate eius coram pertingeret extolleretque ieiunia, humiliter ipse 
silebat, nisi subiiceret, sanctos in caelo esse; poenas autem a se reposcere 
iis consentaneum esse, quibus admissa piacula sunt expianda. 

Copia data, consiliis, cohortationibus homines losephus iuvabat: si in 

alienam domum pedem ferebat, gloriam Dei incolarumque bonum perse- 
quebatur: in medium enim, quae imitarentur, spiritualia specimina profe- 
rebat vel sancti alicuius hominis historiam; catholicae fidei mysteria, 
potissimum SS. Trinitatis, enarrabat atque efferebat; excitabat ad cele- 
branda Sacramenta ac reliquas caeremonias; pietatem, maxime in beatam 
Virginem fovebat, quae est caelestium omnium beneficiorum deprecatrix. 
Nee vero universis modo usibus, sed et cuiusque praecipuis scite prospi- 
ciebat: aut matri auctor, filiarum castum ac modestum curaret cultum, 
a choreis abalienaret, a consuetudine hominum nimiisque sermonibus; 
aut tristiores deprehensas quaspiam puellas, maxime unum omnium do- 
cebat hilaritate perpetua frui, qui Deum e cogitatione mentis numquam 
dimittat; aut quorum animos de assequenda aeterna salute anxios cer- 
nebat, spem iubebat tenere in memoriamque reducebat, ea potissimum 
causa, ut salvi omnes homines fierent, Christum morti succubuisse; aut, 
laudibus pacem domesticam efferens, uxores in gratiam virorum, liberos 
parentum, sorores fratrum mira quadam industria reconciliabat. 

Domorum tamen parietibus studium non continebat: per castra, per 
urbis portas ac moenia, militum praesidia obibat et, blande alloquens 
nummosque et munuscula impertiens, fidei christianae documenta tra- 
debat. Lustrabat carceres et nosocomia, quumque captivorum atque aegro- 
tantium sublevabat aerumras, tum aeternarum veritatum memoriam refe- 
rebat, excitabat ad calamitates vitae aequo animo alacrique tolerandas, 
mulieres hortabatur, ut pudice, verecunde aetatem agitarent. Vias pla- 
teasque percurrebat deductosque inde pueros cogebat in templum, ibique 
eis de rebus divinis loquebatur, docebat christianam catechesim, piis ope- 
ribus exercebat. Nulla umquam quies, nulla remissio: Deo animaeque 
postquam vacaverat, quidquid supererat temporis et virium, totum id 
in proximorum utilitates conferebat. Potissimum vero incumbebat ad 
audiendas christifidelium confessiones; atque in eius spiritualem disci- 
plinam multi sese tradiderunt inventique ex eis sunt qui, sanctimoniae 
tam probatum ducem constanter sequuti, christianarum virtutum fasti- 
gium attigerint. 

Quanquam ea losephus aestuabat caritate, ut tot labores, quos sus- 
tentabat, tot, quos ultro subibat, cruciatus, quodvis oblectamentum, imo 
ipsam necessariam quietem atque accommodatiorem cibum, quem naturae 
eripiebat, nihili faceret increbresceretque in diem desiderium, pro Deo aspe- 
riora aggrediendi, naturae tolerandi molestiora. Ergo vicem Christi mar- 
tyrum invidebat ac beati Francisci Xaverii, cui tot hominum millia ad 
christianam fidem adducere contigit. Fuitque dies quidam, quo, animi 


fervorem lenire non valens, subito Barcinone egressus est; cumque fla- 
granti facie, summa celeritate graderetur, duo sacerdotes occurrentes a 

necessario homine petierunt, numquid accidisset mali vel quo tam festi- 
nanter adproperaret. Respondit, petere se Hierosolyma vel quocumque 
inventa foret copia infidelium, quos ad Christi fidem adigeret: eisque 
amice instantibus, fatebatur repentino animi impetu id se consilii arri- 
puisse, non adhibuisse auctorem, rei certiorem fecisse neminem, nihil se- 
cum viatici, nihil pecuniae habere. Illi vero consilium quidem haud re- 
prehendebant, at negabant ita praepropere ac temere esse id ineundum; 
cauto aiebant tanta in re opus esse; interim optimum videri, si Barci- 
nonem reverteretur. 

Ille quidem, qua docilitate erat, morem eis gessit ac rediit Barcino- 
nem. Tametsi propositum non abiecerat; cuius per civitatem rumor cum 
pervagaretur, vulgo eum homines conveniebant, discidium illud, quod 
erant acerbissime laturi, precibus, rationibus, gemitibus ab eo deprecan- 
tes. Ipse contra abeundi ab eis veniam flagitare: infidelium misererentur, 
eorum fratrum, Dei, quem ignorarent, liberorum. Utinam permultos ex 
ipsis ad fidem perducendi fiat sibi locus! Utinam inter apostolicos labores 
mors esset inventa! Quam vili pretio mercaturus paradisum esset, uno 
gladii ictu? Cur conabantur retinere? Cur a spe avertebant tantam adipi- 
scendi felicitatem? Igitur, testamento facto, Barcinone profectus est anno 
MDCXCVI, ante diem Iv nonas apriles. Ei erat constitutum ire Romam 
pedibus, ut fieret a Summo Pontifice potestas, sacram expeditionem in 


Iaponiam vel ad alios quosvis infideles obeundi. Massiliam vero cum ad- 


venisset et, ad curandos aegrotos in nosocomio, aliquanto constitisset, 
vehementer ipse aegrotavit; utque ex eo morbo est contra spem recreatus, 
iussus fuit a Virgine beatissima reverti Barcinonem. Navi vectus, eodem 
anno rediit, ante diem xI kalendas iunias exceptusque est summa cleri, 
familiarum civiumque omnium laetitia. 

Hoe idem tempus velut novae cuiusdam aetatis sancto Dei famulo 
initium extitit. Qui enim res divinas perpetuo secum commentabatur atque 
in animo versabat, ad tam arctum cum Deo nexum pervenerat itaque 
amore divino totus rapiebatur, ut identidem, quid ageret quidve loquere- 
tur, sibi conscius non esset. Quare aliquando, animi impetum temperare 
non valens, cum beato Paulo imprudens exclamabat cupere se dissolvi 
et esse cum Christo; ita aliquando cogitabundus erat et a corpore veluti 
seiunctus, ut, mirantibus qui circum erant, nec quod audiebat perciperet, 
nec quod respiciebat videret; aliquando sodalium atque amicorum nec 
opinato interpellabat sermones secumque de divinis rebus loquebatur; vel, 
ex improviso illis relictis, hue illue gressu temere tendebat. Haec potissi- 
mum eveniebant, si quando Christi e cruce pendentis oculis simulacrum 
obiectum toleratorum, ad redimendos homines ab eo cruciatuum memo- 


riam in animum referebat. 

Flagrantissima caritas nequibat in interiore animo contineri seseque 
extrinsecus proripiebat, impetu eius vocis, oculis ardentibus in caelum 
sublatis, corporis membris tum inquietis, tum vero immotis. Sacram Eu- 
charistiam cum ad aegrotantes vel in solemnibus supplicationibus prose- 
quebatur, consistebant homines mirantibusque oculis vultum eius intue- 
bantur, quem modo ex laboribus, ieiuniis, afflictationibus decolorem et 
exsanguem conspexerant, tune repente rubescentem atque flagrantem. 
Cum vero ad altare litabat, tum hominem totum aestuantem videres et 
novam quamdam formam induentem, tremulam audires vocem, adstan- 
tes cerneres, tali conspectu permotos, ex eo oculos non deiicere: qui prae- 
stolabantur donec sacrificio absoluto, gratias Deo ageret, tumque vene- 
rabundi accedebant, ut sancti viri manum oscularentur. At non modo 
in membra corporis caritatis intestina flamma erumpebat et effundebatur, 
sed in alios quoque propinquitate aut contagione transfundebatur eosque 
occupabat atque invadebat. Saepius aegrotantes homines experti sunt 
accedentes, ut ope eius morbis liberarentur; quibus quum imponeret ma- 
nus aut eos cruce signaret, novo quodam aestu se pervadi sentiebant 
animamque praecludi vel horrore membra concuti vel viribus defici et 
animo relinqui. 

Namgque Deo placuit, suo numine huius fidelis servi sanctimoniam 
coram hominibus significare; eumque in hoc mundo ex iis gaudiis, quibus 
caelites perfruuntur, aliquid praegustare. Nocte feriae quintae maioris 
hebdomadis, coram spina ex Domini nostri corona, cum sacerdotibus 
sodalibus dum preces fundit, conspexit sanguinis guttam, e Redemptoris 
fronte, in spinam manantem: quare, prae commotione animi, sibi tem- 
perare nequivit quin, quod oculis videbat, voce denunciaret. Saepius au- 
tem, aut in templo aut in cubiculo, precibus intentus, non animo modo, 
sed etiam corpore e terra rapiebatur itaque suspensus solidas horas immo- 
bilis manebat. Contigit id quoque in ea, quam narravimus, navigatione, 
qua Massilia Barcinonem revectus est. Super stega enim cum ferventis- 
sime precaretur, repente sursum elatus est: obstupuere nautae et remiges 
metuentesque ne, procurrente navi, ille retro maneret ac deinceps in 
mare decideret, malos atque antennas, ad arripiendum eum, conscen- 
derunt: sed conati frustra sunt eum assequi; qui, cum postea leviter de- 
scendit, eidem ipsi loco, unde erat sublatus, restitutus est. 

Quanquam vero Deus, haec ostenta patrans, de sanctimonia viri 
cumulate coram hominibus testificari et praedicare videbatur, attamen 
generis humani hostem non vetabat stomachum in eumdem erumpere; 
mirumque narratu est, quam saeve ille permissa facultate uteretur. Vexa- 
bat, iactabat, confodiebat: ex quo tempore apud nutricem Iosephus habi- 
tabat, conspiciebant eius hospites inopinantem ad parietem trudi vel per 

solum trahi aut per scalas, capite inverso, nec qua aut cuius haec vi 
fierent, percipiebant. Concutiebatur ab inimico tantaque immanitate cae- 
debatur, praesertim cum sanctae Matronae aedem adibat, ut inde rediret 
coeno vestes illitas, genas velut unguibus laceratas; poscentibusque un- 
denam adeo male multatus esset, aiebat diu sibi et aspere contendendum 
cum diabolo fuisse. Ita, divino quodam consilio, qui ad res caelestes con- 
templandas recipiebatur, idem permittebatur immundi spiritus arbitrio; 
cuique obsequebantur vires naturae, leges solvebantur, eius membra Sa- 
tan pro lubitu cruciabat ac torquebat. 

Nam sancto Oriol in naturam mirabile imperium fuit: cerei lampa- 
desque diu ardebant, quin cera aut oleum consumeretur; cibi multiplica- 
bantur vel ex improviso extabant, qui nulli fuerent; inveniebantur nummi, 
quos nemo condiderat. Beatus vir per maximos imbres habebat iter, nec 
madescebat; ambulabat per flumina, non aliter atque per siccum solum; 
in Massiliensi eo reditu, magna coorta tempestate timentibusque nautis 
ac vectoribus, mari sanctus Iosephus benedixit et, sedatis ventis, undae 
quieverunt. Temporis spatiique non coarctabatur legibus: saepe enim, 
fere eodem tempore, dissitis in locis conspectus est aut, pedibus sensim 
progrediens, eamdem viam citius confecit, quam qui veloci curru vecti 
fuerant. 

Sed collatam sibi divinitus virtutem praesertim in pellendis morbis 
curandisque aegris ea ratione promebat, ut medici et pharmacopolae expo- 
stularent, tantum sibi detrimentum inferri. Tertia a meridie hora, decan- 
tatis vesperis, ad sanctae Mariae regum aegrotantium frequens numerus 
quotidie confluebat, ex urbe atque vicinia, debilium, membris captorum: 
hos, divino implorato auxilio digitoque aqua lustrali humectato, signa- 
bat vel manus imponebat atque ita valetudini et integritati restituebat. 
Saepe, ne viae illi tolerarent incommoda, petebat ipse proxima oppida et 
quotquot morbis laborantes occurrebant non dissimili ratione curabat. 
Caeci visum recuperabant, muti loquendi copiam; mancis, claudis, con- 
tractis integra ac soluta membra restituebantur; insanabilibus morbis 
detenti, desperati a medicis et morti iam proximi recreabantur et novam 
quamdam vigentemque vitam inibant. In mediis prodigiis, quibus beati 
viri Deus sanctitatem asserebat, mira erat eius humilitas. Si quis enim 
de huiusmodi prodigiis coram eo iniiciebat sermonem aut si quis sanatus 
agebat ei gratias vel quid munusculi offerebat, erubescebat ipse, quod 
id sibi tribueretur, quod unius Dei esset; mirari se aiebat, ad talia mira- 
cula patranda, tam indignum administrum Deum adhibere; confirmabat 
miraculorum virtutem a Christo Domino esse in Apostolos transmissam 
ab iisque in sacerdotes: quare posse omnes sacerdotes miracula facere, si 
modo data facultate velint uti. 


| 

Verum, quam aegrotorum corpora, magis animae sollicitae erant curae: 
monebat eos, hortabatur, prout cuique opus erat, documenta praebebat. 
Quod si alicuius cernebat deficere fidem vel gravi eum noxa teneri, nega- 
bat sibi eum signare fas esse aut imponere manus iubebatque alio die 
reverti. Qui, occulti impedimenti sibi conscii, ibant ac, si deinceps ad 
beneficium recipiendum aptius comparati remeabant, ab eo sanabantur. 
Ut enim obiecta corpora reliqui homines oculis perspiciunt, ita recondita 
animorum arcana hominumque occultas voluntates et consilia penetra- 
bat Iosephus ac pervidebat eAaque divina facultate utebatur, ad scelestos 
homines ad frugem reducendos aut ad minores piorum labes ac menda 
corrigenda. Quin et abscondita futuri temporis facilitate eAdem introspi- 
ciebat multisque tute multa praenunciavit, quae eventu sunt comprobata. 
Itaque et obitus sui providit diem et nonnullis necessariis manifestavit: 
a quibuspiam vero fabris cultrariis, Lobét appellatis, quibuscum arctum 
erat ei familiaritatis vinculum, cum praenunciata obitus die iam adesset, 
petiit, ut sub domus tecto sibi lectulum pararent, in quo animam Deo 
redderet: domi enim viduae Padroés, penes quam usque ad id tempus 
moratus fueret, nullo umquam lecto erat usus. 

Igitur, ante diem vi idus martias anni MDCCII, pauperem suam su- 
pellectilem, quibus eam donaverat, tradi curavit: hoc cum ante meri- 
diem egisset, post meridiem vespertinis precibus in choro adstitit ac, 
sanctae Matronae aede visitata, domum Lobét petiit statimque in lecto 
decubuit, pleuritide aeger. Nihil sancto viro fuit certius, quam, in qua uni- 
versam aetatem paupertate duxerat, in eadem agere extremos dies; quare 
hane eius paupertatem frustra familiares conati sunt sublevare, plane 
ipso recusante quidquid pecuniae excipere. Tertio decimo kalendas apri- 
les, cum non abesse iam mors nuntiaretur, moerentibus omnibus, ipse 
unus gaudio exsultavit excitabatque alios, ut secum de sua sorte laeta- 
rentur, quod in eo iam esset, ut desiderii sui fieret perpetuo compos; 
eisque pro certo pollicebatur eorum se in caelo memorem fore. Eo ipso 
die incredibili fervore sanctum Viaticum excepit; nam admissa et ante 
et post crebrius confessione expiavit; undecimo vero kalendas sancto oleo 
inunctus est. Postremos tres dies, ex quo sanctissimo Christi corpore 
recreatus est, mortalem nullum cibum comedit. Interim mira sancti viri 
pax atque hilaritas; intimamque animi tranquillitatem et fervorem cari- 
tatis vultus placidus, sermo suavis, flagrantia verba atque suspiria signi- 
ficabant. Paulo ante quam extremum anhelitum ederet, alere pietatem 
gestiens, memoria passionis Domini nostri Matrisque eius dolorum, desi- 
derium protulit, ut hymnus Stabat Mater coram se caneretur. Gestus ei 
mos: idque quatuor canendi pueri periti praestiterunt, magistro eorum 
fides pulsante. Cantum identidem beatus vir suavissimis vicibus inter- 

pellabat, quae quum cordis flammas significabant, tum vehementius eos 
succendebant cupiditatemque prodibant, qua totus flagrabat, ad caelum 
tandem advolandi et in Deo acquiescendi. Posthaec, vultu hilari ac laeto, 
in imaginem Iesu e cruce pendentis obtutum defixit et, absque ullo im- 
petu aut cruciatu, animam tranquille efflavit, vix decimo die incepto 
kalendas apriles, anno MDCCII, cum alterum annum et quinquagesimum 
a nativitate ageret. 

Tam beatum viri obitum ut tintinnabula aedis sanctae Mariae regum 
nunciaverunt manavitque tota urbe rumor, ita universorum civium com- 
motus est animus, ut si magnus princeps aut rex esset morte extinctus: 
confluere confertos, ad cadaver venerandum; ex eo ita abscindere, rapere 
quodvis cuique dabatur potestas, ut satellitibus atque excubiis necesse 
fuerit, ne exportarentur omnia. Continentis domus disiiciendus fuit pa- 
ries, ne introeuntes egredientibus impedirentur: per totum enim eum 
diem noctemque proximam adeo frequentes et assiduae turbae fuerunt, 
ut opificibus illis Lobét, dominis domus, nulla vel comedendi vel dor- 
miendi aut in.alios usus utendi domo facultas fuerit permissa. Postero 
die, ad corpus efferendum, nullum feretrum est adhibitum, sed honoris 
causa illi ipsi insigni machinae impositum est, in qua, Augusto mense, 
die beatae Virgini in caelo receptae sacro, simulacrum eius per urbis vias 
solemni pompa circumferri consuevit. Agmine cleri ordines composito, 
sanctum corpus, inter urgentis populi frequentiam, ad sanctae Mariae 
regum prosequuti sunt: ibi, multo apparatu ac celebritate, iusta sunt 
funebria persoluta. Tune etiam, ab aliis auctoritate, ab aliis manu ac vi, 
multum fuit adlaborandum, ut populi impetus a sancti viri corpore ar- 
ceretur; adeo tumultuose atque effrenate irrumpebant, ad membra ina- 
nima tangenda, pedes, manus osculandas, quid eripiendum reliquiarum, 
beneficia impetranda, deprecandam aegritudinum sanationem. Quam plu- 
res sunt consequuti: fuitque mulier quaedam, quae sibi per turbam ape- 
riens viam imbecillum filium itaque membris captum, ut vel ambulandi 
vel sedendi nulla copia esset, in sancti viri corpus iniecerit; qui ea conta- 
gione robustus valensque illico exstitit. Multi etiam suavem odorem ef- 
fundi senserunt ex sanctis membris; quae clam populo, ne esset impedi- 
mento, altera a meridie hora, in eo ipso beatae Mariae regum templo, 
sepulta sunt, ante diem 1x kalendas apriles. 

Attamen, corpore humo tecto, tam sancti viri haud periit memoria; imo 
in dies eius sanctitatis augescebat opinio. Aiebant vulgo, castum florem 
perpetuo eum servasse; negabant gravi quapiam noxa innocentiam bap- 
tismalem umquam polluisse; dignum praedicabant, qui pie a christifidelibus 
coleretur; deprecabantur eius opem, reliquias quaeritabant, bustum celebra- 
bant, acceptisque beneficiis, votivas ad id tabellas grato animo afferebant. 

Quamobrem, quum sanctitatis, tum miraculorum convalescente fama, 
anno MDCCLIX, de sancti Iosephi Oriol vita, virtutibus atque prodigiis, 
auctoritate ordinaria fuit quaestio; cuius tabularum Romam exemplo de- 
portato atque a sacrorum Rituum Congregatione cognito, Clemens XIII 
Pontifex Maximus anno MDCCLXvVU, ante diem vu kalendas martias, 
mandato de causa sancti viri ab eadem sacra Congregatione ineunda, 
chirographum ascripsit. Ergo apostolica auctoritate Barcinone quaestio 
est habita, annis MDCCLXVII, MDCCLXIX, MDCCLXx; Romae vero, annis 
MDCCLXXXI, MDCCLXXXVIII et MDCCXC, triplex apud sacram Congregationem 
disceptatio fuit de sancti viri virtutibus de eisque, eodem anno MDCCXC, 
ante diem va kalendas augustas, Pius VI Pontifex solemniter sanxit, ita 
constare de virtutibus theologalibus et cardinalibus earumque adnexis in 
gradu heroico venerabilis servi Dei Losephi Oriol, ut procedi possit ad ulte- 
riora, nimirum ad discussionem trium miraculorum. 

Sexdecim fere annorum interiecto spatio, Pius VII Summus Pontifex 
edixit, de tribus miraculis constare sancti Oriol deprecationibus a Deo 
impetratis: fuit unum, quod Ignatia Masdéu et Montero sanctimonialis a 
scirrhosa pancreatos obstructione evaserit; alterum, quod Catharina Manalt 
convaluerit, quae annos octodecim sinistri lateris emiplegia laboraverat; 
tertium, quod recreata fuerit ex lateris dexteri emiplegia Maria Theresia 
Sala et Solanes ac membrorum captorum motum sensumque recuperaverit, 
denique fractae totius corporis vires in integrum fuerint restitutae. De 
quibus miraculis decretum est constare, anno MDCCCVI, ante diem XIV 
kalendas apriles. Eoque ipso anno, Summus idem Pontifex Pius VII, idibus 
maiis denuo in hac causa decrevit, procedi posse ad solemnem venerabilis 
servi Dei Iosephi Oriol beatificationem. Igitur beatificationis solemnis ritus 
in vaticana aede beati Petri celebratus est, ante diem x1 kalendas octobres, 
eodem anno MDCCCVI. 

Haud brevi intervallo interposito, eo quod beati viri suffragiis alia 
supervenisse prodigia praedicabantur, sacris Ritibus praepositae Congra 
gationi negotium causae beati Iosephi Oriol referendae dedit Leo XIII 
Pontifex Maximus, anno MDCCCXCVI, ante diem xvi kalendas ianuarias. 
Duo tum miracula, quae sacrorum Rituum Congregationi probarentur, 
postulatores exhibuerunt. Altero morbus est sublatus sororis Gertrudis 
Casas et Cardany, quae dolore acri ac tumore dorsualis spinae septem 
annos fuit conflictata lectoque detenta; dolores autem, quum maxime in 
dextera corporis parte, ita extremos artus invaserant, ut ob eorum inceptam 
paralysim, difficilem efficerent gradum, et manus movendi auferrent po- 
testatem. In dies ingravescebat virium defectus, ciborum fastidium, rigi- 
ditas tensioque membrorum, anhelatio continua, difficultas excrementa 
egerendi, una cum pedum formicationibus febrisque frequentibus acces- 

sibus. Remedia cum nulla prodessent medicusque desperatam aegrotam 
deseruisset, ea, Septembri mense anni mpcccxcyr supernas suppetias a 
beato Iosepho Oriol per supplicantiones novendiales postulavit ac statuit 
eius praestolari subsidium, usque ad diem Nomini beatae virginis Mariae 
sacrum, quo die idus septembres erant futurae. Pridie illius diei, cum ad 
reconcinnandum lectulum, ex eo in proximam devecta esset sellam, impro- 
viso sensif omnem sibi morbum esse detractum; surrexit, per conclave 
deambulavit, pristinisque viribus eodem temporis puncto recuperatis, per 
gradus in sacellum descendit diuque ibi, nixa genibus, oravit; tum cibos 
comedit, quibus bene valentes utuntur muniaque omnia religiosi Insti- 
tuti implevit, nec ullas pristini morbi praeterea reliquias experta est. 

Altero miraculo soror Maria Bonaventura Tragant tabem insanabilem 
excussit, qua undecim annos laboraverat. Invalescente in diem morbo, 
devota virgo tussi continua afficiebatur, siti, anhelitu, cordis palpitatio- 
nibus, sanguineis ventris egestionihus, vomitibus, sensuum perturbationi- 
bus, numquam febri intermissa, densis putridisque exscreationibus: con- 
firmabant vero medici nullam dari medicinam, quae tollere hunc morbum 
valeret semelque et iterum iusserunt, postremis sacramentis aegrotam mu- 
lierem muniri. Illa vero, humanis quibusque praesidiis destituta, beati Iose- 
phi Oriol ad deprecationem confugit, applicatisque ad pectus reliquiis eius, 
instituit habendas triduum preces, quibus concupitam sanitatem impetra- 
ret. Die tertio, qui sextus fuit ante augustas kalendas anni MDCCCLXXXVIII, 
nona post meridiem hora, somno occupata, ad lucem usque eum produ- 
xit; cumque evigilasset, morbo se plane vacuam experta est. Ergo surre- 
xit e lectulo fasque ei fuit suis officiis vacare et adeo laboriosa ministeria 
obire, ut res sodalibus explorata esset, robustiorem valetudinem ex sana- 
tione eam recuperasse, qua ante morbum umquam usa fuerat. 

De utraque sanatione iuste inquisitum est ac deinceps a sacrorum Ri- 
tuum Congregatione quaternis comitiis cognitum; tandem, Iv kalendas 
maias anni MCMVII, Nostro decreto solemniter ediximus, constare de duobus 
miraculis; de primo, instantaneae perfectaeque sanationis sororis Gertrudis 
Casas et Cordany, monialis professae in congregatione sancti Philippi 
Nerii et nostrae Dominae de Lourdes, a meningo-mielitide ex influentiae 
morbo; itemque de altero, instantaneae perfectaeque sanationis sororis 
Mariae Bonaventurae Tragant, monialis professae in Instituto Urgellensi 
@ sacra Familia, a pulmonum phthisi conclamata. Ante diem autem xi 
kalendas augustas, iterum ediximus eodem anno, tuto procedi posse ad 
solemnem beati Iosephi Oriol canonizationem. 

Verum rati institutis a maioribus Nostris moribus esse religiose insisten- 
dum, ante diem m1 kalendas maias, hoc anno MCMIX, Consistorium secretum 
convocari curavimus, in quo sanctae Romanae Ecclesiae omnes Cardi- 

nales de tam gravi negotio sententiam rogavimus. Hi vero, postquam 
beati Iosephi Oriol gesta praestabilesque virtutes ac patrata, ipso depreca- 
tore, a Deo miracula, a dilecto Fratre Nostro Cardinali Sebastiano Marti- 
nelli, enarrari audiverunt, unanimi consensu exstiterunt Nobis auctores, ut 
tantum virum, eis praeditum virtutibus, talibus super naturam donis cae- 
lestibusque significationibus et viventem et mortuum divinitus decoratum, 
in Sanctorum Dei numerum referremus. Tum die eodem publicum habuimus 
Consistorium, in quo dilectus filius Virginius Jacoucci sacrae Consisto- 
rialis Aulae advocatus concinna oratione de vita beati Oriol et de mira- 
culis iterum disseruit nobisque supplicavit, ut causam eius per solemnem 
canonizationem definiremus. At Nos censuimus Patrum luminum, adhi- 
bitis precibus aliisque piis operibus, esse adhuc expetendum auxilium. 

Interim curavimus ut, a sacra Consistoriali Congregatione datis litteris, 
non viciniores modo Episcopi, sed etiam remotissimi de instantibus solem- 
nibus fierent certiores et, si copia esset, Nobis adessent, sententiam suam 
de tanta re prompturi. Hi quidem ex universo terrarum orbe frequentes 
convenere causamque admodum edocti et ex iis, quae in Consistorio publico 
fuerant acta, et ex documentis sacrorum Rituum Congregationis, quorum 
exemplum singulis tradi iussimus, Consistorio semipublico interfuerunt. 
Coram Nobis habitum id est, hoc ipso anno, ante diem m1 idus maias, in 
eoque, postquam venerabiles Fratres Nostri sanctae Romanae Ecclesiae 
Cardinales alacri voluntate beati Iosephi Oriol canonizationi sunt denuo 
suffragati, Patriarchae omnes, Primates, Archiepiscopi, Episcopi in eamdem 
sententiam concesserunt. Cuius rei instrumenta a dilectis filiis Sedis Aposto- 
licae notariis publice confecta in tabularium sacrorum Rituum Congrega- 
tionis relata sunt. 

Ad hance vero canonizationem agendam, diem statuimus xi ante kalen- 
das iunias, qua recolimus unigenitum Dei Filium, qui unitam sibi fragili- 
tatis nostrae substantiam in gloriae Dei dextera collocavit. Interea christi- 
fideles vehementer hortati sumus, ut ferventes ingeminarent preces, iis 
praesertim in templis, in quibus Sacramentum augustum publice adoran- 
dum ex praescripto proponeretur; ideo videlicet ut et ipsi ex tanta caere- 
monia fructus uberiores perciperent, Nobisque in tam gravi officii nostri 
munere sanctus Spiritus benignus adesset. 

Cum vero dies auspicatissima advenerit, omnes quum saecularis, tum 
regularis cleri Ordines, universi Curiae Romanae Praesules et Officiales; 
cuncti venerabiles Fratres Nostri S. R. E. Cardinales, Patriarchae, Pri- 
mates, Archiepiscopi, Episcopi convenerunt, iisque solemni supplicatione 


praeeuntibus, Nos basilicam vaticanam magnificentissime ornatam ingressi 
sumus. Tum vero dilectus Frater Noster Cardinalis Sebastianus Martinelli 
sacrorum Rituum Congregationi Praefectus et huic canonizationi procu- 

randae praepositus, perorante dilecto filio Philippo Pacelli Nostrae Consi- 
storialis Aulae advocato, vota Nobis ac preces detulit Sacrorum Antistitum, 
ut beatum Iosephum Oriol Sanctorum decoraremus honore, cumque iterum 
et tertio iisdem votis et precibus ferventer institissent, Nos, divini Spiritus 
lumine humiliter invocato, ad honorem sanctae et individuae Trinitatis, 
ad exaltationem fidei catholicae et christianae religionis augmentum, 
auctoritate Domini nostri Iesu Christi, beatorum apostolorum Petri et 
Pauli ac Nostra, matura deliberatione praehabita et divina ope saepius 
implorata, de venerabilium Fratrum Nostrorum S. R. E. Cardinalium, 
Patriarcharum, Archiepiscoporum et Episcoporum in Urbe existentium 
consilio, praedictum Iosephum Oriol presbyterum Sanctum esse decrevi- 
mus ac definivimus eumque Sanctorum catalogo adscripsimus. Cui eodem 
decreto sociavimus Clementem Hofbauer, e congregatione SS. Redemptoris 
ac eiusdem congregationis ultra montes propagatoris insignis. Memoriam 
autem sancti Iosephi Oriol quolibet anno natali eius die ab Ecclesia uni- 
versali recolendam esse constituimus; et cunctis christifidelibus, qui die 
illo exuvias eius venerati fuerint, indulgentiam septem annorum totidemque 
quadragenarum perpetuo largiti sumus. Gratiis deinde Deo optimo maximo 
humiliter actis, novensilibusque Sanctis pie invocatis, plenariam indulgen- 
tiam cunctis adstantibus effusissimo ?cordis affectu impertivimus. Tum 
solemni Sacro operati sumus postque Evangelii lectionem clerum popu- 
lumque vehementer hortati sumus, ut sanctorum apostolorum Petri et 
Pauli et novorum Sanctorum patrocinium in his praesertim Ecclesiae 
necessitatibus, fidentes implorent; iussimusque apostolicas hasce litteras, 
manu Nostra et S. R. E. Cardinalium signatas sub plumbo expediri. 

Vos vero laetamini, filii dilectissimi et gaudete in Domino, quod hic 
fidelis eius servus tanto honore hodie inter homines afficiatur. Quod ei 
merito contigit: quippe ex iis fuit, quibus Redemptoris nostri verba ap- 
tari queunt: Vos estis sal terrae; vos estis lux mundi (Matth. V, 13, 14). 
Iure igitur lucerna posita est super candelabrum, ut luceat omnibus, qui 
in domo sunt (ibid., 15). Vos autem in fulgidum hoe lumen oculos ea 
voluntate defigite, ut eamdem flammam in animis vestris accendatis. 
Flagravit ille inexsuperabili ardore caritatis, qua Deum et universos ho- 
mines complectebatur. Cum vero Deus totum hominem occuparet, cum 
mens esset in supernas res perpetuo intenta, quo poterant ei in numero 
res terrestres esse, quo divitiae et voluptates? Audistis ut ea aspernare- 
tur ac nihili faceret! opes abiiciebat, pecuniam dividebat egentibus, a 
voluptatibus oblectamentisque abhorreabt, durissime habebat corpus, ne- 
cessario somno ac cibo denegato: scilicet, quo diligeret Deum, oderat 
carnem suam; non est enim fas utrumque amore prosequi. Ergo animi et 
corporis motus, cogitationes omnes atque actiones ad Dei gloriam diri- 

gebat; ipsum laudari, diligi, honore ab hominibus affici studebat; inten- 
tisque viribus omnes ad eum homines adducere adnitens, nihil in hoc 
satis laboris et industriae ponere arbitrabatur. Nam omnes homines ex 
animo diligebat, fratres suos eiusdem Patris liberos, Christi sanguine 
aeque redemptos solliciteque omnibus rebus eos iuvabat. Vos ergo prae- 
claras hasce virtutes alacres imitamini: Deum diligite, diligite fratres 
vestros; superna quaerite, mundum ac voluptates despicite; compescite 
carnem, spiritus superbiae cohibete, ut videant homines opera vestra bona 
et glorificent Patrem vestrum, qui in caelis est (Matth. v, 16). Hac ratione 
ac via vitam agentes faciliori apud Deum suffragatore novensili Sancto 
utemini, ad aeternam beatitatem assequendam atque ad ea impetranda 
quum spiritualia, tum temporalia adiumenta, quae sunt ad illam con- 
ducibilia. 

Omnibus itaque, quae inspicienda erant, bene perpensis, certa ex 
scientia et auctoritatis Nostrae plenitudine, omnia et singula praedicta 
confirmamus, roboramus atque iterum statuimus universaeque Ecclesiae 
catholicae denunciamus; mandantes ut praesentium litterarum transump- 
tis sive exemplis etiam impressis, manu alicuius notarii subscriptis et 
sigillo viri in ecclesiastica dignitate constituti munitis, eadem prorsus 
fides habeatur quae hisce Nostris praesentibus haberetur, si exhibitae 
atque ostensae forent. 

Si quis vero paginam hance Nostrae definitionis, decreti, mandati, rela- 
xationis et voluntatis infringere vel temerario ausu contraire aut attentare 
praesumpserit, indignationem omnipotentis Dei et sanctorum Petri et 
Pauli apostolorum eius se noverit incursurum. 

Datum Romae apud 8. Petrum, anno Incarnationis dominicae mille- 
simo nongentesimo nono, xi kalendas iunias, Pontificatus Nostri anno 
sexto. 


PIUS PP. X 


Ego A. Episcopus Ostien. et Veliternen. Card. OREGLIA A S, STEPHANO 
8S. R. E. Camerarius 8. C. Decanus. 

Ego SERAPHINUS Episcopus Portuensis et S. Rufinae Card. VANNUTELLI 
Maior Poenitentiarius. 

Ego A. Cardinalis AGLIARDI Episcopus Albanensis. 

Ego VINCENTIUS Episcopus Praenestin. Card. VANNUTELLI. 

Ego Fr. Ep. Tusculanus Card. SATOLLI. 

Ego FRANCISCUS DE PAULA Episcopus Sabinensis Card. CASSETTA. 

Ego MARIANUS tit. S. Caeciliae Presb. Card. RAMPOLLA DEL TINDARO. 

Ego ANGELUS tit. 8. Laurentii in Lucina Presb. Card. D1 PIretTRo. 

Ego Fr. H. M.* tit. S. Mariae de Scala Presb. Card. Gorrtt. 

Ego ALEXANDER tit. SS. Marcellini et Petri Presb. Card. SANMINIATELLI. 

Ego Petrus tit. 8S. Quatuor Coronatorum Presb. Card. RESPIGHI. 

Ego SEBASTIANUS tit. sancti Augustini Presb. Card. MARTINELLI. 

Ego BENIAMINUS tit. S. Mariae in Ara-Coeli Presb. Card. CAVICCHIONI. 

Ego tit. S. Priscae Presb. Card. FERRATA. 

Ego Dominicus tit. 8. Marcelli, Presb. Card. GENNARI. 

Ego RAPHAEL tit. S. Praxedis Presb. Card. MERRY DEL VAL. 

Ego Octavius tit. SS. Cosmae et Damiani Presb. Card. CAGIANO DE AZE- 
VEDO. 

Ego PErTrus tit. 8. Bernardi Presb. Card. GASPARRI. 

Ego Franciscus 8. Mariae in Porticu Diaconus Card. SEGNA. 

Ego Fr. Ios—EpHUS CALASANCTIUS 8. Hadriani Diaconus Card. VivEs. 

Ego CAIeTANUS 8. Nicolai in Carcere Diaconus Card. Dr LAI. 


A. Carp. AGLIARDI, 8. R. E. Cancellarius. 
Loco #8 Plumbi. 
Raphael Virili, Protonotarius Apostolicus. 
Augustus Bartolini, Protonotarius Apostolicus. 


II 


MISSIO DE KENIA IN AFRICA ORIENTALI ANGLICA ERIGITUR IN VICARIATUM 

APOSTOLICUM. 

PIUS PP. X 

Ad futuram rei memoriam.—Supremi Apostolatus officium Nobis 
ab alto demandatum postulat, ut sollicita cura catholico nomini prove- 
‘hendo consulamus, et quae Fidei incremento aeternaeque fidelium saluti 
bene, prospere feliciterque videantur eventura, nullé interpositaé 
decernere maturemus. Hoc ducti consilio, cogitationes Nostras conver- 
timus ad Missionem, quae aliquot ante annos per decretum die XIV sep- 
tembris mensis anno mpccccv a 8. Congregatione de Propaganda Fide 
editum, erecta rite fuit, quae quidem Missio independens ac sub titulo 
de Kenia constituta, universum territorium provinciae civilis homony- 
mae in Africa orientali anglica complectitur curaeque missionariorum In- 
stituti Taurinensis a SS. Consolata est credita. Itaque cum vera Christi 
religio, auxiliante Deo, illa in Missione talem in modum profecerit, ut 
peropportunum videatur Missionem ipsam in Vicariatum apostolicum eri- 
gere, Nos collatis consiliis cum venerabilibus Fratribus Nostris 8. R. E. 
Cardinalibus negotiis Propagandae Fidei praepositis, quae infrascripta 
sunt decernenda existimavimus. Nimirum ex certa scientia ac matura 

deliberatione Nostris, deque apostolicae potestatis plenitudine, praesen- 
tium vi, motu proprio Missionem de Kenia in Africa orientali anglica in 
Vicariatum apostolicum erigimus ac constituimus. Mandamus praeterea 
ut Vicariatus ipse pristinae Missionis confinia retineat, et nomen simi- 
liter de Kenia servet. Decernentes, praesentes litteras firmas, validas, effi- 
caces semper exsistere et fore, suosque plenarios et integros effectus sor- 
tiri et obtinere, illisque, ad quos spectat et in posterum spectabit, in 
omnibus et per omnia plenissime suffragari, sicque in praemissis per quos- 
cumque iudices ordinarios et et delegatos iudicari et definiri debere, 
atque irritum esse et inane, si secus super his a quoquam, quavis aucto- 
ritate, scienter vel ignoranter contigerit attentari. Non obstantibus con- 


trariis quibuscumque. 
Datum Romae apud S. Petrum, die xm Iulii mMcmrx, Pontificatus 


Nostri anno sexto. 


L. BS. R. CARD. MERRY DEL VAL, a secretis Status. 


S. CONGREGATIO CONSISTORIALIS 


I 
QUEBECEN. er NICOLETAN. 


DECRETUM QUO PARS QUAEDAM TERRITORII DIOECESIS NICOLETANAE TRI- 
BUITUR ARCHIDIOECESI QUEBECENSI. 


Re prius ac privatim inter Archiepiscopum Quebecensem et Episco- 
pum Nicoletanum collata, SSmo Dito Pio PP. X. preces oblatae fuerunt 
ut pars quaedam territorii Bellevue nuncupati a Nicoletana dioecesi seiun- 
geretur atque archidioecesi Quebecensi adderetur. Cum autem comper- 
tum fuerit incolarum spirituali bono facilius et efficacius hac ratione 
posse provideri, oblatis precibus SSmus Diius benigne est dignatus an- 
nuere. In exsecutionem itaque huius pontificiae dispositionis sacra Con- 
gregatio Consistorialis per praesens decretum, suppleto quatenus opus sit 
quorumecumque hac in re interesse habentium vel habere praesumentium 
consensu, eam territorii Bellevue nuncupati partem, quae nune ad S. 
Eusebii de Stanfold dioecesis Nicoletanae paroeciam pertinet, a prae- 
fatis paroecia et dioecesi avellit, et paroeciae S. Callisti de Somerset ar- 
chidioecesis Quebecensis in omnibus attribuit. Ad quae quidem exsequenda 

deputatur R. P. D. Paulus Eugenius Roy, Episcopus titularis Eleuthe- 
ropolitanus, cum facultatibus necessariis et opportunis etiam pro oppor- 
tuna subdelegatione, quatenus opus fuerit. Contrariis quibuscumque non 
obstantibus. 
Datum Romae, ex aedibus sacrae Congregationis Consistorialis, die 
20 Tulii 1909. 
C. CARD. DE LAI, Secretarius. 


Scipio Tecchi, Adsessor. 


II 
ROMANA 


CIRCA AETATEM AUDITORUM S. ROTAE 


Ad propositum dubium, an aetas 75 annorum, de qua in can. 1, § 3 
Legis propriae rotalis intelligenda sit de anno 75 incepto, an potius expleto; 
sacra Congregatio Consistorialis, die 28 Iulii 1909, respondit: affirmative 


ad primam partem, negative ad secundam. 
Scipio Tecchi, Adsessor. 


S. CONGREGATIO CONCILI 


BUSCODUCEN. 


DUBIORUM 
CIRCA IEIUNIUM SERVANDUM PRIDIE CONSECRATIONIS ECCLESIAE 


Die 3 Iulit 1909 


SYNOPSIS DISPUTATIONIS. — Rev. A. Hermus, professor in dioecesi 
Buscoducensi, de consensu sui Episcopi sacrae Congregationi Rituum se- 
quentia exponit: «In dioecesi Buscoducensi, quando agitur de consecra- 
«tione novae ecclesiae aedificatae in paroecia iam exsistente, Ordinarius 
« regulariter, audito parocho novae ecclesiae vel ad eius petitionem, diem 
« statuit, qua veniet ecclesiam consecrare; parochiani se huic reinon im- 
«miscent, et ne quidem per deputatos votum, ut ecclesia consecretur, 
« Episcopo manifestant. Quod si agitur de divisione paroeciae vel ereec- 
«tione novae paroeciae, ex partibus duarum vel plurium aliarum paroe- 
« ciarum, regulariter etiam ecclesia novae paroeciae consecratur feria se- 
«cunda, proindeque ieiunium anticipari deberet in diem Sabbati. Tune 

«autem nondum nova parochia est erecta, eiusque parochus nondum 
«nominatus. Ordinarie saltem die dominica, pridie consecrationis, nova 
« paroecia erigitur eiusque parochus, vel etiam sacellani eius, ab Episcopo 
«nominantur. Quaeritur ergo: 

«I. Quinam in Pontificali romano intelligendi sint sub nomine eorum, 
«qui petunt sibi ecclesiam consecrari? 

«II. Quinam in casibus praedictis ad observandum ieiunium, pridie 
« consecrationis ecclesiae, obstringantur? ». 

Super his dubiis, a sacra Congregatione Rituum ad hance remissis, 
exquisitum fuit votum unius ex apostolicarum caeremoniarum magistris, 
quod hie subnectitur. 

Pontificale romanum, tit. de ecclesiae dedicatione seu consecratione, 
haec habet: « Quando ecclesia fuerit dedicanda, debet archidiaconus prae- 
« nuntiare clero et populo, quibus est ecclesia consecranda, ut priusquam 
« consecretur, ieiunent. Nam Pontifex consecrans, et qui petunt sibi ec- 
«clesiam consecrari, praecedenti die ieiunare debent ». Pontificale roma- 
num itaque primo generatim indicat ieiunium a clero et populo esse ser- 
vandum, deinde determinat quinam de clero et populo teneantur. Quod 
magis expresse a sacra Congregatione Rituum declaratum fuit in Me- 
chlinien. diei 29 Tulii 1780 ad I; nam proposito dubio, « an ieiunium in Pon- 
« tificali romano praescriptum iis, a quibus consecratur ecclesia, sit stric- 
«tae obligationis, vel potius tantum de consilio »; eadem 8S. Congregatio 
respondit: «Ieiunium in Pontificali romano praescriptum esse strictae 
« obligationis pro Episcopo consecrante, et pro iis tantum, qui petunt 
« sibi ecclesiam consecrari». Ex qua responsione apparet, 8. Congrega- 
tionem declaravisse, ieiunium hoc esse strictae obligationis, et per verba 
tantum et sibi intellexisse, ieiunio adigi solum illos qui petunt, non sim- 
pliciter et sine ullo titulo, sed ratione alicuius vel iuris vel officii, cum 
aliquo saltem spirituali emolumento sibi obveniente. 

Consecrationem itaque petere potest: 1.° ille, a quo aut a cuius ante- 
cessoribus ecclesia fuit aedificata aut dotata, sive iuris patronatus gau- 
deat sive non; superior familiae regularis sive solus, sive cum suis con- 
sultoribus, si eorum consensus iuxta Ordinis constitutiones sit necessarius; 
superior sodalitatis, etc.; 2.° ille, cuius curae ecclesia consecranda credita 
est, v. gr. parochus, si agatur de sua ecclesia parochiali, seu filiali suae 
curae commissa; rector consecrandae ecclesiae, ab Episcopo etiam impli- 
cite deputatus, etc.-Si quis itaque ex praedictis consecrationem petat, 
cum hoe agat ex iure vel ex officio vel ratione alicuius vinculi, quo ipse 
ecclesiae consecrandae devincitur, ad ieiunium tenetur. Populus vero, ut 
in pluribus, non tenetur, quia de facto non petit, imo in actuali praxi, 
excepta aliquaé pecuniarid oblatione, aedificationi et consecrationi eccle- 

siae non sese immiscet. Attamen si ipse suis impensis ecclesiam aedifica- 
visset, et ab Episcopo peteret sibi consecrari, cum verificentur duae re- 
quisitae conditiones h. e. petitio et consecratio sibi; et ipse a ieiunio non 
videretur excludendus. Sed hic casus malo fato est nunc rarus, et circum- 
stantiae perpendendae, ne incaute obligatio imponatur. 

Hisce praeiactis, investigat Consultor, quid sentiendum in duobus ¢ca- 
sibus a professore Hermus propositis. Et primo erigitur nova ecclesia 
parochialis intra alicuius paroeciae limites, et cum haec nova ecclesia 
erit sedes parochiae, et substituet veterem ecclesiam parochialem, paro- 
chus ipse ab Episcopo petit consecrationem; ergo ipse tenetur legi ieiunii 
servandi. Tenetur quoque, licet non proprio impulsu petat, sed solum- 
modo ab Episcopo vocetur, ut secum concordet de consecratione: 1.° quia 
ab ipso ritu requiritur aliquis petens, iuxta sermonem ab Episcopo ha- 
bendum ante ecclesiae fores quando in eo est, ut cum sacris reliquiis ec- 
clesiam ingrediatur; 2.° quia idem parochus implicite petit, quando cum 
Episcopo concordat de consecratione. Populus, qui, ut exponitur, se non 
immiscet, cum non petat, non tenetur. 

Proponitur et alter casus de nova ecclesia, quae in parochialem eri- 
genda est die dominica pridie consecrationis, feria secunda peragendae. 
Ieiunium in casu servandum est Sabbato, pridie erectionis ecclesiae in 
parochialem. Sacerdos, qui die dominica erit parochus, et qui interim con- 
secrationem curat, tenetur ad ieiunium servandum: 1.° quia moraliter ut 
parochus habetur per designationem ab Episcopo factam post examen 
seu concursum; 2.° quia ipse est saltem eius rector, et de facto, sive im- 
plicite sive explicite, consecrationem petit. Sacellani videntur excludendi. 

Propositis itaque dubiis responderet: ad I. Ii tantum qui, vi alicuius 
iuris vel officii vel dominii ete., petunt ecclesiae consecrationem; ad II. Pa- 
rochus, sive iam sit sive nondum constitutus in officio, qui consecrationem 
saltem implicite petat. 

RESOLUTIONES. — Emi Patres 8. Congregationis Concilii, in generali 
conventu diei 3 Iulii 1909, supra relatis dubiis respondendum censuerunt: 

Ad I. Detur decretum 8S. Congregationis Rituwm in Mechlinien. diet 
29 Iulit 1780. 

Ad II. Parochus, sive iam sit, sive nondum constitutus in officio, dwm- 
modo designatus, qui consecrationem saltem implicite petat. 


L. 8 S. Iulius Grazioli, Subsecretarius. 

S. CONGREGATIO RITUUM 


NEAPOLITANA seu FERENTINEN. 


DECRETUM INTRODUCTIONIS CAUSAE PRO BEATIFICATIONE ET CANONIZA- 
TIONE SERVI DEI P. PAULI CAPELLONI, SACERDOTIS PROFESSI SOCIETA- 


TIS IESU. 


Inter ecclesiasticos viros, quos clementissimus Deus elargitus est Ec- 
clesiae suae, alios apostolos, alios doctores, alios operarios in vinea sua, 
sanctitatis quoque fama praestantes, quosque Societas a legifero patre 
Ignatio instituta, sicuti praecipui Ordines religiosi, per longum annorum 
decursum, inter varias temporum rerumque vicissitudines, in lucem edi- 
dit, recensendus est P. Paulus Capelloni eiusdem Societatis sacerdos pro- 
fessus, de cuius vita ex actis processualibus quaedam summatim delibare 
iuvat. Romae natus die xxi Februarii anno MDCCLXXVI e numerosae 
prolis piis honestisque parentibus Iacobo et Catherina Catena, prae ce- 
teris filiis virtute refulsit. Utroque parente, adhuc puer, orbatus, amitae 
tutelae concreditus est eiusque curis et exemplis apprime respondit, se- 
dulus disciplinae custos et religiosus sacrorum cultor. Scholas puerorum in 
Collegio Romano sub regimine et magisterio sacerdotum et patrum So- 
cietatis Ignatianae tunc abrogatae, frequentare coepit. Trebiam Umbram 
translatus, in Collegio Lucarini litterarum cursum feliciter explevit, anno 
MDCCLXXXxxIv. Ad sacerdotium vocatus ac Romam reversus, almum Col- 
legium Capranicense, clericis instituendis, anno mMpccLym a Cardinali 
Dominico Capranica conditum et nuncupatum, pluriumque Summorum 
Pontificum favoribus ac privilegiis cohonestatum, ingredi petiit atque 
obtinuit, ibique commorans philosophiae ac theologiae diligentia non 
minus quam ingenio praestantem dedit operam. Hisce studiis adiicere 
sategit liturgiam et musicen, ad decus et ornamentum ecclesiastico viro 
valde congruum. Integritate vitae ac pietate conspicuus, angelus Collegii a 
superioribus et sodalibus meruit appellari. Verum magna rerum publica- 
rum perturbatio e Gallia, ubi orta fuerat, erumpens cum furente audacia, 
Italiam ipsamque Romam invasit. Religione depopulata, Summo Ponti- 
fice in exsilium deducto, sacris ministris ac religiosis dispersis variisque 
modis crudeliter vexatis, eversis quoque scientiae ac pietatis domiciliis, 
huiusmodi persequutioni obnoxium quoque fuit Collegium Capranicense, 
&® quo exire coactus est Paulus, ordinibus minoribus tantum insignitus. 
Neque tamen in arduis adversisque rebus animo cecidit, sed, in sancta 
vocatione confirmatus, rerum divinarum studium prosequutus est penes 

patres Praedicatores. Anno mpDcccI volvente, per singulos gradus ad sa- 
cros ordines evectus est a Cardinali Iulio Della Somaglia Pii Papae VII 
in Urbe Vicario, et, propter temporum nequitiam, primum Sacrum Litavit 
in oratorio marchionis Vitelleschi, qui, Servi Dei scientiam et virtutem 
admirans cum laudabili vitae consuetudine, eum in filiorum praeceptorem 
elegit. Neque huius institutoris ac magistri, quem vocabant angelicum, 
unquam obliti sunt ex illustri familia prognati, accepti beneficii simul 
memores et grati usque ad obitum. Interim Paulus, religionis charita- 
tisque operibus obeundis intentus, intra et extra Urbem, potissimum in 
ecclesia SSmo Nomini Iesu dicata, ardens studium gloriae Dei hominum- 
que salutis provehendae mirabiliter explicabat. In eodem templo Paulus 
antiquis sodalibus adiutor extitit valde utilis, et quidem praesidi P. Mar- 
chetti ad erigendas et moderandas congregationes mariales e iuvenibus 
claro sanguine ortis, ut dies festos pie ac honeste agerent, et praeclaro 
viro P. Muzzarelli ad prodigiosam iconem beatae Mariae virginis a Strada 
nuncupatae cum devoto ac frequenti populo per mensem marialem hono- 
randam. Anno MpcccIx, Roma a Gallis per vim occupata, cum ipse alii- 
que sacerdotes iniquis legibus iusiurandum praestare abnuissent, in exsi- 
lium expulsi sunt. Tunc Paulus Reatem concessit, quo antea sacer orator 
perrexerat, et a quovis ordine civium amice ac benevole exceptus, penes 
aretinam domum familiae Vitelleschi, prout in romana, hospes carissimus 
habitus est. Apostolicus vir, illic quoque congregationes mariales iuve- 
num condidit ac gubernavit, simulque clero ac populo omne studium ac 
ministerium impendisse fertur, adeo ut praepositus Slavonius religionem 
ac fidem tune Reate servatam Servo Dei tribueret. Inter haec, magni Na- 
poleonis potentia, Deo ita disponente, confracta, et, die xxIv Maii MDCCCXIV 
Pio VII Pontifice Maximo Romanae Sedi feliciter restituto, statim ac 
Societas Iesu reviviscere coepit, Capellonius in ea tyrocinium inire postu- 
lavit obtinuitque mense novembri eiusdem anni, aetatis suae trigesimi 
octavi. Magistri sui fidelis discipulus et sancti patris Ignatii dignus filius 
praesidum aestimationem atque amorem sibi comparavit, qui curam illi 
commiserunt ecclesiae sancti Vitalis martyris, quam ipse sacris functio- 
nibus auxit congruaque supellectili instruxit ac ornavit. Post annum, Fe- 
rentinum missus, ecclesiam sancti Francisci Assisiensis regendam suscepit 
simulque sacris expeditionibus navans, circumstantes urbes atque oppida, 
cum magno fidelium concursu atque spirituali emolumento, peragravit. 
Neapolim translatus, sancti Francisci de Hieronymo vestigia sequutus, 
sacerdotali ministerio egregie functus est. Patiens, comis ac prudens, plures 
errantes viros ac mulieres ad rectam salutis viam traduxit, atque in templo 
SSmi Nominis Iesu, cui praepositus fuerat, sacrae Scripturae libros cum 
voluptate et fructu audientium interpretatus est iuxta regulas ab Ecclesia 

probatas. Verum peculiarem quandam sollicitudinem ac beneficum aposto- 
latum exercebat cum militibus praesertim regiis nuncupatis, quibus ipse, 
ex officio sibi commisso, in spiritualibus praeerat. Christianam legis mo- 
rumque doctrinam, sanctorum militum virtutes ac exempla propriique 
status officia, tum private tum publice, iisdem explicabat, ut, inter varia 
saecularis militiae discrimina, vitam honestam ducerent bonosque mores 
custodirent. In solemniis immaculatae conceptionis beatae Mariae virginis 
et patriarchae sancti Ignatii ipsi milites, cum militari pompa et musico 
concentu, tempum adibant atque functionibus religiose adstabant. Divino 
flagrans amore, Servus Dei in honorem sacratissimi Cordis Iesu, quod uti 
tutissimum et universale christianorum refugium habebat, primam sextam 
feriam cuiusque mensis et annuam festivitatem singulari devotione splen- 
didoque cultu celebrabat. Anno MDCCCXLVIU, fervente procella, cum pluri- 
mis sociis in Melitensi insula exulavit, ibique sui ministerii labores prose- 
quutus est. Neapolim reversus, iterum se totum dedit sacerdotalibus officiis. 
Obsequentissimus erga Sedem Apostolicam et Pontificem Maximum, cum 
maximae observantiae et venerationis signis excepit Pium Papam IX fel. 
rec., quando hic Neapoli templum SSmi Nominis Iesu invisit. Singulari 
quoque laetitia exultans, gaudio triumphavit cum ab ipso Pontifice de 
immaculato conceptu Deiparae virginis definitio dogmatica promulgata 
fuit. Tandem, ineunte mense octobri anni MDCCCLVH, Paulus, gravi morbo 
vexatus eoque incrudescente, Ecclesiae sacramenta summa pietate sumpsit, 
verba Apostoli ingeminans: « Cupio dissolvi et esse cum Christo ». Prae- 
posito provinciali exhortanti ut se in sacratissimum Cor Iesu reciperet, 
respondit Paulus «optimum hoc sibi esse refugium », idque proferens in 
Domino quievit die decimaquinta eiusdem mensis et anni, qui fuit illi fere 
octogesimus aetatis, quadragesimus tertius religionis, et trigesimus septimus 
sacri ministerii in civitate Neapolitana. Servi Dei exuviae ecclesiastico ritu 
in templum illatae, ibidem triduo expositae manserunt, ut votis ac pietati 
civium confluentium satisfieret. Exsequiis iuxta morem Societatis primum 
peractis, solemnia funera septimo die ab externis persoluta successerunt. 
Pauli corpus, in patrum dormitorio cum regia dispensatione tumulatum, 
quindecim post menses integrum repertum fuit: postremis hisce temporibus 
a Curia ecclesiastica Neapolitana rite recognitum, apud sacellum sancti 
Francisci de Hieronymo, a cornu Evangelii, in apposito tumulo cum 
marmoreo lapide et latina inscriptione, depositum est. Interim opinio 
sanctitatis vitae, quam Servus Dei sibi in vita acquisierat, post obitum 
magis clara et diffusa viam aperuit inquisitionibus ordinariis super ea in 
Curiis Neapolitana et Ferentinensi. Quibus actis absoluti, et Romam ad 
sacram Rituum Congregationem transmissis, quum, peracta etiam revi- 
sione scriptorum eiusdem Servi Dei, nihil obstaret quominus ad ulte- 

riora procedi posset, instante Rho P. Camillo Beccari, Societatis Iesu 
postulatore generali, attentis litteris postulatoriis quorumdam Emorum 
8. R. E. Cardinalium, plurium Rmorum Sacrorum Antistitum necnon 
Capitulorum cathedralium, Ordinum religiosorum, seminariorum et col- 
legiorum atque virorum ecclesiastica vel civili dignitate praestantium, 
Emus et Rmus Dius Cardinalis Dominicus Ferrata, huius causae ponens 
seu relator, in ordinariis sacrorum Rituum Congregationis comitiis, subsi- 
gnata die ad Vaticanum coadunatis, sequens dubium discutiendum pro- 
posuit, an sit signanda Commissio introductionis causas, in casu et ad effe- 
ctum de quo agitur? Et Emi ac Rmi Patres sacris tuendis Ritibus praepositi, 
post relationem ipsius Emi Ponentis, audito etiam voce et scripto R. P. 
D. Alexandro Verde sanctae fidei Promotore, rescribendum censuerunt: 
affirmative, seu signandam esse Commissionem introductionis causae, si San- 
ctissimo placuertt. Die xxm Tunii Mpccccrx. 

Facta postmodum de his Sanctissimo Domino nostro Pio Papae X 
per infrascriptum Cardinalem sacrae Rituum Congregationi Praefectum 
relatione, Sanctitas Sua rescriptum eiusdem sacri Consilii ratum habuit 
et probavit, propriaque manu signare dignata est Commissionem introdu- 
ctionis causae venerabilis servi Dei Pauli Capelloni, sacerdotis professi 
Societatis Iesu, die xxm, eisdem mense et anno. 


Fr. 8. CARD. MARTINELLI, Praefectus. 


L. & S. + D. Panici, Archiep. Laodicen., Secretarius. 


SACRA ROMANA ROTA 


I 
PARISIEN. 


NULLITATIS MATRIMONII 


(sub secreto) 
Edita est in hide causA sententia definitiva, cuius pars dispositiva est 
sequentis tenoris: 
Proposito dubio, an constet de nullitate matrimonii in casu; RR. PP. 
DD. Auditores de turno responderunt: Affirmative. 


Romae, die 10 Iulii 1909. 
Ioannes Prior, Ponens. 


L. 8S. Aloisius Sincero. 


Ioseph Mori. 
Sac. Tancredes Tani, Notarius. 

II 
ROSSANEN. 


MONITORII ET EXERCITIORUM SPIRITUALIUM 


(sub secreto) 

Edita est in hae causd sententia definitiva, cuius pars dispositiva est 
sequentis tenoris: 

Proposito dubio, utrum ex iis quae deducta et probata sunt in iudicio, 
legitima habenda sit monitorii inflictio, nee non exercitiorum spiritualium 
impositio in casu; RR. PP. DD. Auditores de turno ita respondere cen- 
suerunt: iure monitorium fuisse inflictum et imposita spiritualia exercitia, 
his tamen reductis quoad tempus ad decem dies; monitorium vero ad effectum 
et applicationem praecipue cap. 6, sess. 21 de reform. Concilii Tridentini 
iterandum esse quoad singula accusationum capita, antequam procedatur ad 
ulteriora, si perseverent aut exurgant, quod absit, culpae aut occasiones 
scandali. 


Romae, die 13 Tulii 1909. 
M. Lega Decanus, Ponens. 


L.  S. Gustavus Persiani. 


Aloisius Sincero. 
Sac. Tancredes Tani, Notarius. 


VICARIATUS 
VICTORIAE NYANZAE SEPTENTRIONALIS 


NULLITATIS MATRIMONII 


(sub secreto) 


Edita est in hac causa sententia definitiva, cuius pars dispositiva est 
sequentis tenoris: 

Ad dubium, an constet de nullitate matrimonii in casu; RR. PP. DD. 
Auditores de turno respondendum censuerunt: Affirmative. 


Romae, die 29 Lulii 1909. 
Franciscus Heiner, Ponens 


L. $8 S. Ioannes Prior. 


Aloisius Sincero. 
Sac. Tancredes Tani, Notarius. 

Secretaria Status 


SECRETARIA STATUS 


EPISTOLAE 
I 


AD PETRUM GERLIER, PRAESIDEM GENERALEM SOCIETATIS GALLICAE ‘‘ASSO- 
CIATION CATHOLIQUE DE LA JEUNESSE FRANCAISE,,. 


Monsieur, 


Appelé avec tant de confiance 4 succéder &4 monsieur Jean Lerolle 
dans l’importante charge de Président général de l’ Association catholique 
de la Jeunesse frangaise, vous avez voulu que votre premier acte fut ’hom- 
mage de votre entier dévouement a l’Eglise et au Vicaire de Jésus-Christ. 
Le Saint-Pére a bien agréé l’expression de sincére et filial attachement 
que vous avez tenu 4 Lui affirmer en cette circonstance. Vos sentiments 
de foi, votre profond dévouement a l’Eglise et 4 la cause catholique, unis 
aux qualités qui vous distinguent et a Vardeur de vos jeunes années, 
sont un heureux gage pour le Souverain Pontife, que vous remplirez di- 
gnement, avec l’aide de Dieu, le mandat que |’ Association de la Jeunesse 
frangaise vous a confié. Votre fidélité enfin 4 la devise et au programme 
de vos devanciers, particuli¢érement de votre digne prédécesseur, le bien- 
veillant appui de l’autorité ecclésiastique et de l’aumdnier général, vous 
assuront la direction ferme et franchement catholique de la Jeunesse 
frangaise. C’est dans ces sentiments et dans cet espoir que le Saint-Pére 
vous envoie de tout ceur, comme gage de Sa bienveillance et des plus 
précieuses faveurs divines, la bénédiction apostolique. 

J’unis mes sincéres félicitations, et je suis heureux de profiter de cette 
eircostance pour vous offrir, Monsieur, l’expression de mes sentiments 
distingués. 

Rome, le 18 Juin 1909. 

L. & S. R. CARD. MERRY DEL VAL. 


I] 


AD IOSEPHUM TONIOLO, PRAESIDEM UNIONIS POPULARIS INTER CATHOLICOS 


ITALIAE. 
Vaticano, li 30 Giugno 1909. 


Ilimo Signore, 
Il Santo Padre ha appreso con piacere come l’Unione popolare fra % 
Cattolici d'Italia, dinanzi ai bisogni imperiosi dei tempi attuali, imprima 
al proprio zelo un pit forte impulso ed inviti gli aderenti suoi tutti ad 


|_| 

una pit’ vigorosa ripresa del proprio programma. Ed é ben doveroso che 
in un momento quale é il presente, in cui i figli delle tenebre, con attivita 
degna invero di miglior causa, moltiplicano i loro sforzi per giungere alla 
realizzazione dei rovinosi loro disegni, disegni di odio contro Dio e di 
sfacelo di ogni ordine cristiano, i figli della luce raddoppino anch’essi la 
loro energia, ed uniti e concordi nell’azione, come lo sono nella fede, si 
oppongano al male che si avanza impetuoso, e combattano alacremente 
per la difesa dei pil sacri e preziosi diritti. 

L’ Unione popolare ha finora cosi bene adempito alla propria missione, 
e corrisposto alle aspettative in essa collocate. E molto in verita in Italia 
si deve alla sua operositaé, non ostante le gravi difficolté incontrate, e le 
angustie di una vita ancor giovane: e pill ancora giova sperare in avve- 
nire, se ad essa non verra meno l’aiuto degli uomini di buona volonta. 

L’augusto Pontefice benedice e ringrazia Iddio che Vha ispirata, e 
Lo prega a continuarle il suo favore, perché possa rispondere sempre 
meglio agli alti fini per i quali é sorta. Conscio intanto dei pericoli gra- 
vissimi che sovrastano agl’interessi pid vitali della religione, mentre con- 
ferma all’Unione medesima il mandato affidatole, e, con esso la piena 
Sua fiducia, il Santo Padre si rivolge ai cattolici tutti d’Italia, ed in ispe- 
cial modo ai Vescovi, ed agli uni e agli altri raccomanda vivamente che, 
con una cooperazione proporzionata alla gravita del momento, aprano al- 
l’ Unione popolare ampia la via per la esplicazione del suo nobile program- 
ma, e per i pit lieti successi. 

Auspice intanto delle divine grazie ed argomento di speciale benevo- 
lenza, Sua Santita imparte alla 8. V., che con luminoso esempio di cri- 
stiano apostolato consacra tutta se stessa al regime di cotesta ottima 
istituzione, a quanti la coadiuvano nell’alto ufficio della presidenza, ed ai 
soci tutti Vapostolica benedizione. 

Ed io lieto di avere colla presente adempito all’onorifico incarico affi- 
datomi dal 8. Padre, mi valgo ben volentieri dell’incontro per raffermarmi 
con sensi di sincera stima 

di V. S. Illma 

afffho per servirla 
L. 8 S. R. CARD. MERRY DEL VAL. 


Secretaria Status 


AD RR. DD. ROZES ET DUBOIS, DE EDITO OPERE “PETIT PAROISSIEN DOMI- 

NICAL,,. 

Messieurs les Abbés, 

C’est avec un vif intérét que j’ai pris connaissance de l’ceuvre du 
Petit paroissien dominical, que vous avez eu en vue pour le bien des Ames. 

Aussi, ai-je eu & cceur d’en faire part au Saint-Pére. 

Le Souverain Pontife vous félicite de votre zéle sacerdotal 4 contri- 
buer ainsi a favoriser et 4 nourrir la piété des fidéles, en leurs exposant 
les mystéres les plus augustes de la religion catholique. 

Votre louable idée de distribuer en fascicules, en petits manuels, l’ex- 
plication du Saint Sacrifice de la Messe, pour chaque dimanche et féte 
de l’année, parait fort utile et adaptée aux temps présents. 

Le Petit paroissien dominical, bien simple, pratique et & la portée de 
tous, procurera, particuliérement aux hommes, l’avantage d’assister avec 
fruit et avec dévotion a l’acte le plus sublime qui puisse s’accomplir sur 
la terre: le Sacrifice adorable de nos autels. 

En me chargeant de vous exprimer la vive satisfaction et ses encou- 
ragements pour votre ceuvre, revétue de l’approbation de Mgr. votre 
Evéque, Sa Sainteté vous envoie de tout ceur la bénédiction apostoli- 
que, comme gage des plus précieuses faveurs divines. 

J’unis mes sincéres félicitations, et je suis heureux de profiter de la 
circonstance, pour vous exprimer, messieurs les Abbés, mes sentiments 
dévoués en N. Seigneur. 

Rome, le 5 Juillet 1909. 

L & S. R. CARD. MERRY DEL VAL. 


IV 


AD R. P. D. FRANCISCUM GIEURE, EPISCOPUM BAIONENSEM, DE VOLUMINE 
CIRCA COLLATIONES ECCLESIASTICAS SUPER MODERNISMO. 


Monseigneur, 

Le Saint-Pére me charge de vous remercier de l’hommage que vous 
Lui avez fait du volume contenant les rapports des Conferences ecclésias- 
tiques sur le modernisme. 

En félicitant votre Grandeur d’avoir choisi pareille question comme 
matiére des conférences, le Souverain Pontife a remarqué avec satisfac- 
tion, que les sujets ont été serieusement et fort convenablement traités. 
Aussi Sa Sainteté envoie-t-elle de cour la bénédiction apostolique im- 


634 Acta Apostolicae Sedis - Commentarium Officiale 


plorée, 4 votre Grandeur et a tous les prétres de son diocése, comme 
gage de précieuses faveurs divines. 

J’unis mes sincéres remerciments pour l’exemplaire que vous m’avez 
offert, et je profite de l’occasion pour renouveler & votre Grandeur l’ex- 
pression des mes sentiments trés dévoués en N. Seigneur. 

Rome, le 26 Juillet 1909. 

L. 8 S. R. CARD. MERRY DEL VAL. 


V 


AD R. D. IOSEPHUM FONSSAGRIVES, MODERATOREM SOCIETATIS PARISIEN- 
SIS ‘“‘ ASSOCIATION GENERALE DES ETUDIANTS CATHOLIQUES ,,. 


Monsieur le Chanoine, 


Il a été trés agréable au Saint-Pére d’apprendre que Il Association 
générale des étudiants catholiques de Paris se préparait a féter tout a la 
fois, votre jubilé sacerdotal et le 25™¢ anniversaire de votre entrée au 
Cercle du Luxembourg. Sa Sainteté saisit donc cette occasion de donner 
un témoignage particulier de sa haute satisfaction & une association aussi 
méritante, en méme temps qu’A vous méme, qui en étes le si digne aumé- 
nier et le trés actif directeur. Cette cuvre du Cercle du Luxembourg 
cuvre essentiellement et avant tout catholique, a deja contribué large- 
ment & former une jeunesse croyante et instruite, toujours respectueuse 
de la Hiérarchie, et préte & lutter, sous la direction de celle-ci, pour la 
défense de la foi. Mais, non content de la maintenir dans la voie que lui 
avait tracée son regretté fondateur, vous avez su, per vos louables et 
constants efforts, agrandir la salutaire influence de l’association, en déve- 
loppant la série de ses différentes ceuvres. 

Le Saint-Pére se plait a reconnaitre spécialement toute l’importance 
de Venseignement médical complémentaire, que, sous le patronage de 
l'Institut catholique, vous avez tenu et réussi & établir, malgré des diffi- 
cultés de toutes sortes. Fidéle en cette circonstance 4 une noble tradition 
de famille, vous vous étes montré le digne héritier des principes et des 
idées, comme du dévouement de ce grand chrétien et de ce savant que 
fut votre illustre pére, le professeur J. B. Fonssagrives. Grace & ces ceu- 
vres si fécondes, le Cercle du Luxembourg est devenu de plus en plus 
un foyer ardent d’enseignement religieux, scientifique et moral; et vos 
chers étudiants s’y préparent a4 etre plus tard des hommes de science et 
de devoir, en méme temps que des chrétiens généreux et convaincus, pé- 
nétrés du véritable esprit catholique. 

Pour encourager vos efforts, et comme gage de Son entiére bienveil- 
lance le Saint-Pére envoie de tout cur la bénédiction apostolique 4 vous 

méme et & tous les{membres de l’association générale des étudiants ca- 
tholiques. 


Veuillez agréer, monsieur le Chanoine, l’expression de mes sentiments 
trés dévoués en N. Seigneur. 


Rome, le 29 Juillet 1909. 
L. 8 S. R. CARD. MERRY DEL VAL. 


DIARIUM ROMANAE CURIAE 


S. CONGREGAZIONE CONCISTORIALE 


NOMINE 


Il S. Padre, con decreto concistoriale da spedirsi per Bolla, si @ degnato 
di promuovere: 


7 Agosto 1909.— Mons. Francesco Mendoza, Vescovo di Campéche, alla 
sede metropolitana di Durango; 

— Il Rev. D. Emeterio Valverde, canonico della metropolitana di Messico, 
alla sede cattedrale di Leon. 

11 Agosto. — Mons. Emanuele Secondo Ballon, gid Vescovo di Arequipa e 
ora Decano del capitolo metropolitano di Lima, a Vescovo titolare di Arabisso. 


S. CONGREGAZIONE DEI RITI 


CONGREGAZIONE ANTIPREPARATORIA 


27 Luglio 1909. — Presso l’Emo e Rmho Signor Cardinale Domenico Fer- 
rata, ponente della causa di beatificazione e canonizzazione della venerabile 
Anna Maria Taigi, Terziaria dell’Ordine della SSma Trinita della redenzione 
degli schiavi, si ¢ tenuta la Congregazione dei sacri Riti antipreparatoria per 
discutere due miracoli, che si asseriscono da Dio operati per intercessione della 
medesima Venerabile, e che vengono proposti per la sua beatificazione. 


CONGREGAZIONE ORDINARIA 


10 Agosto 1909. — Nel palazzo apostolico vaticano si é tenuta la Congre- 
gazione ordinaria particolare dei sacri Riti, nella quale sono state sottoposte al 
giudizio degli Emi e Rmi Signori Cardinali componenti la medesima le seguenti 
cause: 1. intorno alla validita del processo apostolico costruito dalla Curia di 
Belley sopra un miracolo, che si asserisce operato da Dio per intercessione del 

beato Pierluigi Maria Chanel, sacerdote Marista, protomartire dell’Oceania; 
2. intorno alla validit& dei processi apostolici ed ordinari costruiti per la causa 
di beatificazione e canonizzazione del ven. Glicerio Landriani, novizio della 
congregazione dei Chierici regolari delle Scuole pie; 3. intorno alla validita ed 
al rilievo del processo apostolico costruito dalla Curia di Monreale sopra la fama 
di santita della vita, delle virtii e dei miracoli del ven. Giovanni Battista Trona, 
prete dell’Oratorio della citt& di Monreale; 4. intorno alla validita dei processi 
apostolici ed ordinari costruiti nella causa di beatificazione e canonizzazione 
del ven. Carlo Giacinto di santa Maria, sacerdote professo dei Romitani scalzi 
di S. Agostino; 5. e finalmente intorno al culto, in ossequio ai decreti di Urbano 
VIII, non mai prestato al ven. Pietro Giuliano Eymard, fondatore della con- 
gregazione dei sacerdoti del SSmo Sacramento. 


SEGRETERIA DI STATO 


NOMINE 
I] 8. Padre, con biglietto della Segreteria di Stato, si ¢ degnato di nominare: 


7 Agosto 1909. — Sua Emhza Rima il Sig. Card. Domenico Ferrata a Pro- 
tettore dell’Istituto dell’immacolata Concezione di nostra Signora di Lourdes. 


8 Luglio 1909.—TIl Rev. D. Enrico Carusi a scrittore della Biblioteca 


vaticana. 


NECROLOGIO 


12 Luglio 1909.— Mons. Giuseppe Cordoba, Vescovo di Tamaulipas. 
28 Luglio. — Mons. Giovanni Shanley, Vescovo di Fargo. 
29 Luglio. — Mons. Emiliano Manacorda, Vescovo di Fossano. 
6 Agosto 1909. — Mons. Diomede Panici, Arcivescovo titolare di Laodicea, 
e Segretario della S. Congregazione dei Riti. 


